Бөйөк һәм Ҡөҙрәтле Аллаһ кешеләргә байлыҡ бирһә, уны хәйерле эштәрҙә ҡулланырға бойора. Ҡөрьән Кәримдә «кулү үәшрәбү үә лә тусрифү», йәғни ашағыҙ, эсегеҙ, тик исраф итмәгеҙтигән. Кеше иң тәүҙә балаларына, йәғни ғаиләһенә яҡшылыҡ эшләргә тейеш. Унан һуң туғандарына, унан һуң күршеләренә, ауылдаштарына, унан һуң инде иленә. «Әл акрабуна әл мабүл малүк», йәғни иң башта яҡындарыңа яҡшылыҡ эшләйәсәкһең. Яҡын туғандар «сыла-и рахим» — ул атай, әсәй, инәйҙәр һ.б. Уларға мотлаҡ иң башта яҡшылыҡ эшләйәсәкһең, сөнки «сыла-и рахим», йәғни ҡан ҡәрҙәшлек — бик ҙур яуаплылыҡ. Был Алланың әмере. Кем ҡан ҡәрҙәшлекте дауам итһә, Аллаһ уны ла дауам иттерер. Кем уны өҙһә, Аллаһ уны өҙөр. 